	                                                                                                                                                                                                Eelnõu

NARVA LINNAVALITSUS


KORRALDUS  

	Narva
	                             ……. 2016. a. nr 

	
	


Ehitusloa andmine (Kummeli tn 30)

1. ASJAOLUD JA MENETLUSE KÄIK

028.09.2015 läbivaatamiseks laekus Kummeli tn 30 aiamaja püstitamiseks ehitusloa taotlus koos ehitusprojektiga ning riigilõivu maksekorraldusega (linnavalitsuse dokumendiregistris nr 8880). 
Ehitusprojektis läbivaatamisel on avastatud rida puuduseid, millest on teatatud omanikule ja projekteerijale.

28.12.2015 kõrvaldatud puudustega ehitusprojekt laekus Arhitektuuri- ja Linnaplaneerimise Ametile edaspidiseks menetlemiseks. 

04.01.2016 Arhitektuuri- ja Linnaplaneerimise Ameti direktori kohusetäitja kooskõlastas ehitusprojekti. 02.02.2016 ehitusprojekt on tagastatud projekteerijale, kuna ehitusjärelevalve osakond avastas veel puuduse.

05.02.2016 ehitusprojekt kõrvaldatud puudustega on tagastatud menetlemiseks. 
08.02.2016 ehitusprojekti muudatuse kooskõlastas arhitektuuri osakond.

Kummeli tn 30, Narva ehitusprojekti, töö nr 14/2015, projekteerija FIE Niina Kostina, on koostanud Narva linnavalitsuse 22.04.2015 korralduse nr 417-k kohaselt Kummeli tn 30 kinnistul aiamaja püstitamiseks. Projekteerimistingimuste punkti 3.4.12 kohaselt „Lubatud transpordi juurdepääsude arv: 1, Kummeli tänavalt“. Ehitusprojekti asendiplaanil, joonis nr AS-2, projekteerija skemaatiliselt näitas juurdepääsu Kummeli tn 30 kinnistule “Transpordi liikumissuunad“ Jõesuu tänavalt, mis kuulub linnale. Ehitusprojektis kavandatud „Transpordi liikumissuunad“ on 22.04.2015 väljastatud projekteerimistingimuste nr 417-k vaatlusaluse ala piiridest väljas ning ei asu vahetult vastu Kummeli tn 30 kinnistu piiri, vaid on suunatud Kummeli tn 30 kinnistu kõrval asuva kinnistu Kummeli tn 30a kinnistu poole. Seega kavandatud “Transpordi liikumissuundi“ ei saa vaadelda kui Kummeli tn 30 ehitiste teenindamiseks vajaliku rajatise olulist osa ning ehitusprojekti 04.01.2016 Arhitektuuri- ja Linnaplaneerimise Ameti kooskõlastus nr 1-12.1/12035-3 ei laiene asendiplaanil AS-2 kavandatud “transpordi liikumissaunadele“. 
Tuleohutuse seaduse § 5 lõike 1 kohaselt kohaliku omavalitsuse üksus võib ehitusseadustikus sätestatud ehitus- või kasutusloa anda, kui Päästeamet on kooskõlastanud ehitusprojekti või kasutusloa andmise ehitise kohta, millele on õigusaktiga kehtestatud tuleohutusnõuded. 09.02.2016 Päästeametile on saadetud Kummeli tn 30 ehitusprojekt  kooskõlastamiseks. 

Päästeamet oma 23.02.2016 kirjaga nr 7.2-3.3/2968-2 kooskõlastas ehitusprojekti tuleohutuse osa (linnavalitsuse dokumendiregistris nr 1913).

28.03.2016 taotleja esitas Kummeli tn 30 parandatud asendiplaani, kus juurdepääs kinnistule on ettenähtud Kummeli tänavalt.  Parandatud asendi plaanil on avastatud puudused, millest 30.03.2016 on teatatud taotlejale  (linnavalitsuse dokumendiregistris nr 2941).

11.04.2016 puudused on kõrvaldatud ning ehitusjärelevalvele on esitatud parandatud asendiplaan.

Seega Kummeli tn 30 aiamaja püstitamiseks ehitusloa andmiseks takistusi ei ole ning aiamaja koos teenindavate ehitistega ehitamiseks koos lubatud transpordi juurdepääsuga Kummeli tänavalt võib väljastada ehitusloa. 

2. ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus, kui seaduses ei ole sätestatud teisiti.

2.2. Narva linna ehitusmääruse § 24 lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

Anda ehitusluba Kummeli tn 30 aiamaja püstitamiseks.
4. RAKENDUSSÄTTED

4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

